PRIN เปิดตัวโครงการ”เซล ศาลายา” หวังหนุนยอดขาย Q1/60
นายชัยรัตน์ โกวิทจินดาชัย ผู้อำนวยการอาวุโส สำนักกรรมกา …
7 มี.ค. 2560

นายชัยรัตน์ โกวิทจินดาชัย ผู้อำนวยการอาวุโส สำนักกรรมการผู้จัดการ บริษัท ปริญสิริ จำกัด (มหาชน) หรือ PRIN เปิดเผยว่า บริษัทฯเตรียมเปิดตัวโครงการ”เซล ศาลายา” (อาคาร 4) คอนโดมิเนียมระดับพรีเมี่ยม ซึ่งจะเปิดให้จอง ระหว่างวันที่ 11-12 มี.ค.60 นี้
“การเปิดตัวโครงการ “เซล ศาลายา” (อาคาร4) คอนโดมิเนียมระดับพรีเมี่ยม ในครั้งนี้ มั่นใจว่าจะช่วยผลักดันยอดขายของบริษัทฯในช่วงไตรมาส 1/2560 เติบโตอย่างแข็งแกร่ง สร้างผลตอบแทนที่ดีให้กับนักลงทุน”นายชัยรัตน์ กล่าว
โครงการดังกล่าวตั้งอยู่บนถนนศาลายา ใกล้ศูนย์การค้าอย่าง เช่น เซ็นทรัลศาลายา แม็คโครศาลายา โฮมโปรศาลายา อีกทั้งใกล้แหล่งสถานศึกษาอย่างมหาวิทยาลัยมหิดล ด้วยจุดเด่นของการออกแบบตัวอาคารดีไซน์ L-Shape และการตกแต่งที่มีเสน่ห์ลงตัว จึงให้ความรู้สึกโล่ง อยู่สบาย ซึ่งมีแบบห้องให้เลือก 2 แบบ มาพร้อมวัสดุและเฟอร์นิเจอร์ระดับพรีเมี่ยม
ทั้งนี้ โครงการ “เซล ศาลายา” เป็นโครงการคอนโดมิเนียมที่เน้นความสบายและร่มรื่น ลูกค้าจะได้สัมผัสชีวิตที่ใกล้ชิดธรรมชาติ ภายใต้คอนเซ็ปต์ “Oxygen Community” โดยออกแบบให้มีพื้นที่สำหรับวิ่งออกกำลังกาย และพื้นที่สำหรับปั่นจักรยาน (Bike Lane) โดยรอบๆบริเวณจะมีต้นไม้รายล้อม เพื่อเพิ่มบรรยากาศที่สดชื่นและผ่อนคลาย พร้อมทั้งออกแบบให้มีคลับเฮ้าส์ สระว่ายน้ำ พร้อมสิ่งอำนวยความสะดวกต่างๆ มากมาย